fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Suomenhevosia houkutellaan takaisin matkaratsastukseen | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Anna Mennola ja ori Faro kisataipaleella. On tavallista, että ratsastaja välillä lepuuttaa ratsuaan taluttamalla sitä jonkin matkaa.
Kuka muistaa Uusi-Helinän? Tamma ja Ritva Lampinen sijoittuivat matkaratsastuksen MM-kisoissa 28. tilalle vuonna 1990 Tukholmassa.
Nyt lajin pariin kaivataan uusia helinöitä, sillä kotimainen hevosrotumme loistaa kilpareiteillä poissaolollaan. Suomenhevosia on aktiiviharrastajilla ainoastaan puolenkymmentä, kun matkaratsastusta harrastaa arviolta 200 ratsukkoa.
”Uusi-Helinä oli valtavan hyvä, ja meillä kilpaili paljon suomenhevosia. Viisi vuotta sitten ne hävisivät lähes tyystin”, Suomen Matkaratsastusseuran puheenjohtaja Minna Oksanen harmittelee notkahdusta.
Anna Mennola löysi matkaratsastuksen etsittyään Nette-tammalle uutta puuhaa raviuran päätyttyä.
Matkaratsastusseura täyttää tänä vuonna 15 vuotta. Yhdistys järjestää matkaratsastuksen juhlakilpailut 15. heinäkuuta Nokialla. Siellä ratkotaan niin Suomen mestaruudet kuin aluemestaruudet.  Kisoissa palkitaan paras suomenhevonen. Se on yksi tapa herätellä hevosenomistajat lajin pariin mukaan.
”Suomenhevonen on tähän lajiin äärettömän hyvä harrastehevonen. Se on kestävä ja vahva eikä se niin herkästi säiky”, Minna luettelee rodun hyviä ominaisuuksia.
Suomenhevonen ei ole niin ketterä ja nopea kuin ratsastukseen jalostettu arabialainen. Raskaampi ruumiinrakenne tuo haasteen suomenhevoselle palautua kisasääntöjen vaatimusten mukaisiin sykerajoihin, mutta harjoittelu tekee tässäkin mestarin. Matkaratsastuksen kisamatkat voivat olla jopa 160 kilometriä, mutta suomenhevonen pärjää mainiosti vielä 60 kilometrin taipaleilla ja pidemmilläkin.
Minna Oksanen vakuuttaa, että matkaratsastukseen on matala aloituskynnys. Tarvitaan vain ratsastajan ja hevosen normaalit varusteet ja fyysistä kuntopohjaa. Rauhallisella tasaisella ravilla ratsukko etenee 10 kilometriä tunnissa, ja alkutason kisoissa etenemisvauhdin minimivaatimus on yleensä 8­−12 km/h.
”Tämä on luonnonläheinen ja eläinystävällinen laji, jossa panostetaan hevosen hyvinvointiin”, Minna painottaa.
Hevoset ovat matkaratsastuksesta mielissään. ”Ne ovat ennen maastoon lähtöä täpinöissään ja ne tykkäävät lähteä innolla uudestaan matkaan.”
Kilpailuissa on pakolliset tauot, jonka aikana eläinlääkäri tutkii hevosen kunnon. Esimerkiksi ratsun sykkeen pitää 20 minuutin palautumisajan aikana painua alle 64:n, sen liikkeet pitää olla puhtaat eikä hevonen saa olla kuivunut, sen pitää olla terve ja virkeä. Muussa tapauksessa suoritus keskeytetään. Myös maalissa hevosen kunto tarkistetaan ja sen sykkeen pitää palautua hyväksyttävälle tasolle määräajassa.
”Jotkut ovat vitsailleet, että onneksi ratsastajilla ei ole sykerajoja”, Minna naurahtaa.
Nimittäin pitkillä matkoilla kisa voi kestää taukoineen kahdeksankin tuntia, ja ratsastajan on osattava ja jaksettava maastossa keventää tai ratsastaa kevyessä istunnassa. Jos ratsastaja hiipuu, hänen tasapainonsa heikkenee ja se vaikeuttaa hevosen etenemistä.
Anna Mennola aloitti matkaratsastuksen kolmisen vuotta sitten.
”Olen aivan hurahtanut tähän lajiin”, Anna tunnustaa ja sanoo saaneensa mahtavia elämyksiä ja uusia tuttuja lajin harrastajista.
Itseään ravi-ihmisenä ja suomenhevosfanina pitävä Anna päätyi matkaratsastuksen pariin etsiessään vanhimmalle hevoselleen Netelle uutta puuhaa raviuran päätyttyä. Koulu- ja esteratsastus eivät tuntuneet hänestä omalta lajilta.
Annan ensimmäinen virallinen kisa oli kaksi vuotta sitten 14 kilometrin matkalla. Viime lauantaina matka oli jo 48 kilometriä ja seuraava tavoite on yli 60 kilometrin kilpailu. Hänen mielestään suomenhevonen sopii loistavasti ainakin lyhyemmille kilpailumatkoille.
”Kannustan kaikkia suomenhevosratsastajia rohkeasti mukaan”, Anna Mennola rohkaisee.
”Matkaratsastus tuo vaihtelua kilpaileville ravihevosille”, Minna Oksanen vinkkaa. Moni kilpailu-uran jättänyt ravuri on siirtynyt maastoihin, ja myös matkaratsastusta voi harrastaa ympäri vuoden.
Haasteitakin löytyy. Yksi haaste on löytää sopivat harjoitusmaastot. Luonnossa ja metsäautoteillä voi ratsastaa jokamiehenoikeudella kunhan kunnioittaa luontoa ja maanomistajan oikeuksia eikä ratsastus aiheuta teille kunnossapitokustannuksia.
Toinen haaste on hevosharrastajille tuttu – tieliikennelaista piittaamattomat autoilijat, jotka voivat käytöksellään vaarantaa ratsukon turvallisuuden.
Matkaratsastus on hevosen nopeus- ja kestävyyskilpailu. Se vaatii myös ratsastajalta maastoratsastustaitoja. Kilpailuissa on yhteislähtö ja reitti on merkitty. Reitillä ei ole muuta kuin luonnonesteitä kuten ojia.
Lyhimmät kilpailut ovat ihanneaikakilpailuja, jossa maaliin on tultava vaaditulla keskinopeudella. Ykköstason kilpamatkat ovat 12−29 kilometriä, kakkostasolla matkat ovat 30−79 kilometriä. Kolmostasolla kilpailumatkat ovat 80−119 kilometrin mittaisia nopeuskilpailuja.
Ratsukko tarvitsee huoltoväen tukea niin reitin varrella kuin tauoillakin. Hevosen on esimerkiksi juotava runsaasti matkan aikana.
← Miina-tamma on poissa
Kylmäveritammoille oma sarja Nordic Kingiin →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: